[{"text_idx": "#000001", "text": "Tallinna kaasava eelarve ideekorjel tuli Pirital vo\u0303itjaks idee rajada Pirita spordikeskuse juurde pumptrack. Piritalased olid ka ko\u0303ige aktiivsemad valijad \u2013 viiele ideele andis oma ha\u0308a\u0308le 7,7% ha\u0308a\u0308leo\u0303igusega piritalastest."}, {"text_idx": "#000002", "text": "\u201cPumptrack\u2019i rajamise idee kogus 544 ha\u0308a\u0308lt ehk umbes kolmandiku kogu piritalaste ha\u0308a\u0308ltesaagist. Idee u\u0308htib ha\u0308sti Pirita kui sportliku linnaosa visiooniga ning uus spordirada sobib kasutamiseks kogu perele \u2013 ja seda nii sportimiseks kui ka laste ma\u0308nguva\u0308ljakuna. Pumptrack laiendab ratturite, trikiratturite, rulatajate, rulluisutajate ja ka to\u0303ukeratturite treenimisvo\u0303imalusi ning kindlasti rikastab seela\u0308bi rattakultuuri,\u201d so\u0303nas Pirita linnaosa vanem To\u0303nis Liinat. Raja hooldamine ei no\u0303ua erilist vaeva ja rada kestab kaua. Raja asukoht oleks Pirita spordikeskuse la\u0308hedal Rummu teel. Idee ka\u0308is va\u0308lja Pirita spordikeskuse juht Priit Aunroos."}, {"text_idx": "#000004", "text": "Vo\u0303iduidee \u2013 pumptrack \u2013 kogus 544 ha\u0308a\u0308lt. Idee rajada Pirita promenaadile muusikarada sai 370 ha\u0308a\u0308lt; Pirita ajalugu ja miljo\u0308o\u0308va\u0308a\u0308rtuslikke piirkondi tutvustavate infotahvlite paigaldamine 342 ha\u0308a\u0308lt, Kose VAK tenniseva\u0308ljakute kunstmurukatte uuendamise 287 ja kirjanik Heino Kiige dendropargi korrastamine 255 ha\u0308a\u0308lt."}]